钦定古今图书集成/明伦汇编/官常典/第627卷 > 徐楠
## 钦定古今图书集成/明伦汇编/官常典/第627卷 > 徐楠

按《宣城县志》：“楠字任之，嘉靖己酉举于乡，知耒阳县，
以文翁治蜀法治之，大兴文学。考绩擢同知抚州。抚
旧有千金陂，为郡所利赖，久废不治，楠躬督畚锸不
稍倦，且倾俸佐役，卒底厥成。抚人为建祠陂上。继摄
郡事，有御史居家不法，楠按治无徇避，为御史所嗾，
遂免归。平生与仲兄棐合爨四十年，宦成归，即一衣
一器必中分，不以自私也